Frimpong Yaw Addo

**Frimpong Yaw Addo** nyɛla Ghana bilichina ka niŋ di siyaasa. O nyɛla jiŋtora zaŋ ti Seventh Parliament of the Fourth Republic of Ghana ni Eighth Parliament of the Fourth Republic of Ghana. O nyɛla jiŋtora zaŋ ti Manso Adubia Constituency din bɛ Ashanti Region. O niŋ di la o siyaasa n tiri WɔbigI paati  (NPP). Saha ŋɔ, ŋuni nyɛ Deputy Minister zaŋ ti Food and Agriculture.

## O Piligu Mini O Shikuru Baŋsim
Addo nyɛla bini dɔɣi so silimin gɔli  September da baa ayi dali yuuni 1962 tiŋ yuli booni Manso Gyeduako ka di be Amansie South District din bɛ  Ashanti tudu o yaɣili  . O daa chaŋ University of Cape Coast n ti niŋ Bachelor of Arts degree in Sociology ni Diploma in English. Yuuni 2016  O daa lan nyɛ o Executive Master Certificate in Conflict, Peace and Security din yi Kofi Annan International Peace Keeping Training Center din be Accra la.

## O Tuma
Addo daa nyɛla Manager of Corporate Affairs Department n-zaŋti Private Ent.Foundation . O daa nyɛla Social and environment impact expect n-zaŋti Comptram injiniring. Ŋun daa lahi n-nyɛ Social and Environment impact expert n-zaŋti Transtel Consult. O daa lan nyɛla programs liaison officer at National Democratic Institute for International Affairs. 

## O Siyaasa
Addo nyɛla ŋun n-nyɛ wɔbigi paati  nira. Saha ŋɔ o nyɛla jiŋtɔra zaŋti Manso Adubia yaɣili din be Ashanti Region la. Addo n-nyɛ toli jiŋtɔra n-zaŋti o yaɣili din daa niŋ ka o di yuuni 2012 piibu piibu la ni. O daa lahi labi di pahi buyi mini buta yuuni 2016 mini yuuni 2020 Ghana nim piibu piibu la ni. 
### Yuuni 2012 piibu- piibu
Hon. Addo nyɛla ninvuɣ so ŋun daa tuui kpaɣiri m-bo Manso Adubia piibu- piibu jintɔri kuɣ zaŋ n-ti Wɔbigu paati (New Patriotic Party) yuuni 2012 Ghana nim piibu- piibu ka daa di ni kalinli din yiɣisi 26, 368 ka di zani kɔbigi puuni vaabu 74.97% ninvuɣ shɛba ban daa niŋ lala piibu- piibu ŋɔ puuni. O daa nya la nasara ka che Benjamin Marfo zaŋ n-ti National Democratic Congress ŋun daa nya kalinli din yiɣisi 8, 326 ka di zani kɔbigi puuni vaabu 23.67% n-ti pahi jintɔra zaŋ n-ti NDP Obeng Appiah Collins daa nya kalinli din yiɣisi 478 ka di zani kɔbigi puuni vaabu 1.36% ninvuɣ shɛba ban daa niŋ piibu- piibu ŋɔ ni.

#### Yuuni 2016 piibu- piibu
Hon. Addo nyɛla ninvuɣ so bɛn daa labi piigi jintɔra zaŋ n-ti Manso Adubia (Ghana parliament constituency) din daa niŋ ka o zani n-ti New Patriotic Party yuuni 2016 Ghana nim piibu- piibu ni kalinli din yiɣisi 24, 074 ka di zani kɔbigi puuni vaabu 69.86% ninvuɣ shɛba ban daa niŋ lala piibu ŋɔ puuni. O daa nya la nasara ka che Benjamin Marfo zaŋ n-ti National Democratic Congress, Isaac Bronya zaŋ n-ti PPP n-ti pahi Adom Selina zaŋ n-ti PNC. Bɛ daa nya la kalinli din yiɣisi 7, 112,  3, 092 n-ti pahi 183 gabaadaya. Ka din bɔŋɔ zani kɔbigi puuni vaabu  20.64%, 8.97% n-ti pahi 0.53% ninvuɣ shɛba ban daa niŋ piibu-piibu ŋɔ ni gabaadaya.  

##### Yuuni 2020 Ghana nim piibu- piibu
Yuuni 2020 piibu piibu la ni o daa lahi di o kuɣ maa ni kalinli din daa yiɣisi  17,652(kɔbigi puuni vaabu 38.8%) ninvuɣ shɛb ban daa niŋ piibu piibu maa puuni ka ŋun daa zaya n-ti lem(NDC) paati Simon Kwaku Adjei mi daa n-nyɛ kalinli din daa yiɣisi 10,753(kɔbigi puuni vaabu 23.6%) la la ninvuɣ shɛb ban daa niŋ piibu piibu maa n-ti pahi ŋun daa zani o gama Kwaku Agyei mi daa n-nyɛ kalinli din daa yiɣisi 17,149(kɔbigi puuni vaabu 37.7% ) ban daa niŋ piibu piibu maa ni.

## O Komitti Nima
Addo nyɛla ninvuɣ so ŋun n-pahi Poverty Reduction Strategy komitti ka lahi be  Environment, Science and Technology komitti. 

## O Nyɛ so
Addo nyɛla dolodolo nira ka mali paɣa ni bihi anu. O nyɛla ŋun bori pukparilim ni boli. 

## Kundivihira